**VÁC VÁROSI USZODA**

**HÁZIREND KIEGÉSZÍTÉS**

 **Az uszoda Házirendje – összhangban a Nemzeti Népegészségügyi Központ „Útmutató a**

 **közfürdők üzemeltetéséről, higiénés feltételeiről és ellenőrzéséről a COVID-19 járvány**

 **időszakában” címmel közzétett ajánlásával – az alábbi pontokkal egészül ki.**

- A vendégek a belépőjegy vásárlásával elfogadják az uszoda mindenkor érvényes házirendjét és annak COVID-19 vírus miatt elkészített, házirend kiegészítését!

1. Kérjük, hogy az egészségvédelem, valamint az megbetegedések elkerülése érdekében fokozottan tartsák be az alábbiakat:

1.1. Az uszodába történő belépéskor tartsanak megfelelő védőtávolságot (1,5 m), a belépés során kérjük szíves türelmüket az ütemezett, fegyelmezett belépés betartása érdekében. Kérjük, hogy a padlón feltüntetett „vezető és irányító csíkok” figyelembevételével, várakozzanak, különösen a jegypénztár és az érték megőrző pult körül!

1.2. Az uszodába történő belépéskor kérjük a szennyfogó szőnyeg használatát (lábtörlés), a szőnyegek fertőtlenítő tisztítása folyamatosan történik.

1.3. A bejáratnál kihelyezésre került az érintésmentes kézfertőtlenítő folyadék adagoló állomás! Kérjük belépéskor a kézfertőtlenítést tegyék meg. Javasolt a gyakoribb, szappanos kézmosás. Vendégek a zárt térbe csak maszkban és kézfertőtlenítés követően léphetnek a fürdőbe.

1.4. Az öltözőkben a Nemzeti Népegészségügyi Központ ajánlása alapján a 1,5 m védőtávolság betartására is ügyelni kell, kérjük ez az öltözőszekrények használatánál vegyék figyelembe!

1.5. Kérjük Önöket az egészségügyi és higiénés előírások fokozott betartására, úgymint:

- Az uszodát lázas vagy hányásos-hasmenéses, megbetegedésben szenvedők, illetve légúti tüneteket mutatók nem látogathatják.

- A medencébe lépés előtt kötelező az alapos, szappanos előfürdő. A medence igénybevétele után utófürdő javasolt.

- A mosdók használatát követően az alapos kézmosás és kézfertőtlenítés mellett szappanos előzuhany ismételt alkalmazása szükséges.

- A medencében élelmiszert vagy italt fogyasztani tilos.

- A medencét csak megfelelő, fürdési célú ruházatban lehet használni (papucs, úszónadrág/fürdőruha, úszósapka).

- Az uszoda előtere nem alkalmas hosszú távú ott tartózkodásra, a gyermekek tanulók kísérése, csak korlátozott számban megengedett!

- Amennyiben rövid ideig az előtérben tartózkodik, kérjük tartsa a 1,5 m védőtávolságot, valamint kötelező a maszk viselése.

Fenti higiénés előírásokra az uszoda több pontján tájékoztató plakátok kerültek

kihelyezésre, házirend kiegészítéssel együtt.

2. Tájékoztatjuk Önöket, hogy az uszodában a takarítás, fertőtlenítés az érvényben lévő szabályozásoknak megfelelően, az Önök védelmének érdekében az alábbiak szerint

biztosított:

2.1. Az uszodában naponta, szükség szerint több alkalommal fertőtlenítő takarítást végeznek az uszoda dolgozói (az öltözőkben a fertőtlenítés ideje alatt a szellőztetés és

az egyéb biztonsági előírások betartásával).

2.2. Kézmosási lehetőség (víz, szappan és papír kéztörlő) az uszoda bejáratánál és a mosdókban biztosított.

2.3. A mellékhelységekben és zuhanyzókban az uszoda dolgozói óránként (forgalomtól függően szükség szerint gyakrabban) fertőtlenítő takarítást végeznek.

2.4. A vendégek vagy a személyzet által gyakran érintett felületeket meghatározott időközönként fertőtlenítik:

- öltözőszekrények, ajtókilincs, kapcsolók, fogantyúk, korlátok, csaptelepek, WC lehúzók, pultok – óránként, szükség szerint gyakrabban

- medencelétrák, vízbejutást segítő eszközök – 30 percenként, szükség szerint gyakrabban

- karórák, biléták, kulcsok – minden használat után

3. Tájékoztatjuk Önöket, hogy a medencevizek ellenőrzése két óránként történik.

Jelen kiegészítés 2020. szeptember 01. napján lép hatályba, rendelkezései kiterjednek az uszoda

minden vendégre. Az Üzemeltető a jelen kiegészítés rendelkezéseit a Nemzeti Népegészségügyi Központ ajánlása alapján állította össze.

Köszönjük, hogy a Házirendben és annak kiegészítésében foglaltakat fokozott figyelemmel kezelik és betartják, az egészségvédelem és a megbetegedések

megelőzése és elkerülése érdekében!

Váci Sport Kh. Np. Kft

ügyvezető „sk”